Návrh

Príloha č.3

**KÚPNA ZMLUVA**

1. **ZMLUVNÉ STRANY**
   1. **Predávajúci**

Obchodné meno: **.....................................**

Sídlo: .....................................

Zastúpený: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

e-mail: .....................................

(ďalej iba ako „**Predávajúci**“)

* 1. **Kupujúci**

Názov: **Obec Teriakovce**

Sídlo: Teriakovce 54

V zastúpení: Miroslav Angelovič, starostka obce

IČO: 00321869

DIČ: 2020548211

Bankové spojenie:: SK51 5600 0000 0088 1877

č. tel.: 0904 512 554

Web: [www.teriakovce.sk.sk](http://www.teriakovce.sk.sk)

e-mail: [obec@teriakovce.sk](mailto:obec@teriakovce.sk)

(ďalej len ako „**Kupujúci**“)

* 1. Podkladom pre uzavretie tejto Zmluvy je: Výsledok verejného obstarávania vykonaného podľa zák. č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO).
  2. Zmluvné strany uzatvárajú podľa § 409 a nasl. Obchodného zákonníka túto kúpnu zmluvu (ďalej len "**Zmluva**"):

1. **PREDMET ZMLUVY**
   1. Pod pojmom „**Predmet kúpy**“ sa pre účely tejto Zmluvy rozumie dodanie a montáž / umiestnenie informačných tabúľ pri peších a automobilových komunikáciách mimo koridorov dopravného značenia podľa prílohy č.1 Štúdia : Informačno-navigačný systém Obec Teriakovce I. etapa, tejto zmluvy
   2. Predmetom tejto Zmluvy je
      1. záväzok Predávajúceho odplatne previesť na Kupujúceho vlastnícke právo k Predmetu kúpy definovanom v bode 2.1. Zmluvy, a
      2. záväzok Kupujúceho prevádzaný Predmet kúpy prevziať a zaplatiť kúpnu cenu.
   3. Predávajúci prevádza Predmet kúpy do výlučného vlastníctva Kupujúceho vcelku dňom dodania Predmetu kúpy v mieste plnenia tejto zmluvy.
   4. Miestom plnenia tejto zmluvy je obec Teriakovce, Slovenská republika. Pozície sú podrobné rozpísané v prílohe č. 1a tejto zmluvy.
2. **DODANIE PREDMETU KÚPY**
   1. Predávajúci dodá Predmet kúpy Kupujúcemu v lehote **do 3 mesiacov** od doručenia jednostranného písomného pokynu Kupujúceho Predávajúcemu, za ktorý sa považuje aj e-mailová správa.
   2. Ak Predávajúci dodá predmet zmluvy pred lehotou plnenia môže predmet zmluvy prevziať aj v skoršom termíne, bez nároku predávajúceho na finančné a iné zvýhodnenie.
   3. Predávajúci zodpovedá za včasný termín dodávky, jeho dovoz na miesto určenia.
   4. Kupujúci nie je povinný prevziať **predmet kúpy** alebo jeho časť (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky a alebo jej časti, vykazuje dodávka alebo jej časť vady alebo nedorobky.
   5. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
   6. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného predmetu kúpy.
3. **CENA** 
   1. Kúpna cena za celý Predmet kúpy, bola Zmluvnými stranami dohodnutá spolu vo výške

|  |  |
| --- | --- |
|  | **v EUR** |
| Cena bez DPH |  |
| 20% sadzba DPH |  |
| Cena s DPH |  |

* 1. Ak predávajúci je platiteľom dane z pridanej hodnoty, kúpna cena sa rozumie bez DPH, Predávajúci vyúčtuje daň z pridanej hodnoty podľa platných právnych predpisov.
  2. V Kúpnej cene je zahrnutá taktiež doprava predmetu kúpy na miesto plnenia.
  3. Kúpna cena je splatná do 30 dní po dodaní Predmetu kúpy a podpísaní odovzdávajúceho protokolu k Predmetu kúpy.

1. **ZÁRUKA, VADY A ZMLUVNÉ POKUTY**
   1. Predávajúci poskytuje na Predmet kúpy záruku. Predávajúci zodpovedá za to, že Predmet kúpy bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Predávajúci zodpovedá za vady, ktoré má Predmet kúpy v čase jeho odovzdania Kupujúcemu, a za vady, ktoré vznikli počas záručnej doby.
   2. Záručná doba začína plynúť odo dňa nasledujúceho po odovzdaní a prevzatí Predmetu kúpy. Záručná doba sa končí uplynutím 24 mesiacov plynúcich od odovzdania Predmetu kúpy.
   3. Predávajúci sa zaväzuje odstrániť vadu v čo najkratšom technicky možnom čase, vždy však najneskôr do 5 dní od doručenia oznámenia o vade Kupujúcim. Pri vadách, kde je potrebné preskúmanie a schválenie od výrobcu sa Predávajúci môže dohodnúť s Kupujúcim o lehote odstránenia vady inak. Pri vadách dodávky uvedených v protokole o odovzdaní a prevzatí dodávky sa za doručenie oznámenia vady Predávajúcemu považuje podpísanie tohto protokolu oboma Zmluvnými stranami.
   4. Ak Predávajúci neodovzdá Predmet kúpy riadne (bez vád) a včas, môže Kupujúci požadovať od Predávajúceho zaplatenie zmluvnej pokuty vo výške 0,05%z celkovej kúpnej ceny vrátane DPH za každý začatý deň omeškania s odovzdaním Predmetu kúpy riadne (bez vád) a včas.
   5. Ak Predávajúci nezačne odstraňovať Kupujúcim oznámenú vadu včas, alebo ak Predávajúci neodstráni vadu včas, je Predávajúci povinný Kupujúcemu zaplatiť zmluvnú pokutu vo výške 100,- EUR za každú vadu a každý začatý deň omeškania až do dňa, kedy Predávajúci pristúpi k odstraňovaniu vady.
   6. Predávajúci je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
   7. Ak Kupujúci nezaplatí Predávajúcemu kúpnu cenu podľa bodu 4.1. tejto zmluvy, môže Predávajúci požadovať od Kupujúceho zaplatenie zmluvnej pokuty vo výške 0,05 %z celkovej kúpnej ceny vrátane DPH za každý začatý deň omeškania s platbou.
2. **ZÁVEREČNÉ USTANOVENIA**
   1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka platného v Slovenskej republike.
   2. Zmeny a doplnky obsahu Zmluvy možno uskutočniť len písomne.
   3. Kupujúci má právo bez akýchkoľvek sankcií odstúpiť od zmluvy s predávajúcim v prípade, kedy ešte nedošlo k plneniu zo zmluvy medzi kupujúcim a predávajúcim a výsledky finančnej kontroly Poskytovateľa nenávratného finančného príspevku neumožňujú financovanie výdavkov vzniknutých z obstarávania tovarov alebo iných postupov.
   4. Neoddeliteľnými prílohami tejto zmluvy sú:

príloha č. 1 – Štúdia : Informačno-navigačný systém Obec Teriakovce I. etapa

príloha č. 2 – Návrh na plnenie kritérií

* 1. Táto zmluva nadobúda *platnosť* dňom jej podpisu štatutárnymi zástupcami oboch Zmluvných strán a *účinnosť*, vzhľadom na zdroj financovania predmetu kúpy, dňom nasledujúcim po dni kumulatívneho splnenia všetkých nasledovných podmienok:

1. táto Zmluva je v súlade so zákonom zverejnená,
   1. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
   2. Zmluva je vyhotovená v troch rovnopisoch, z ktorých kupujúci obdrží dve vyhotovenia a predávajúci jedno vyhotovenie

**Za Predávajúceho: Za Kupujúceho:**

V ...................., dňa ................... V ......................., dňa ...................